./data/phi0474/phi010/phi0474.phi010.perseus-lat2.xml
at quae mater! quam caecam crudelitate et					scelere ferri videtis, cuius cupiditatem nulla umquam				turpitudo retardavit, quae vitiis animi in deterrimas partis iura hominum convertit				omnia, cuius ea stultitia est ut eam nemo hominem, ea vis ut nemo feminam, ea				crudelitas ut nemo matrem appellare possit  atque etiam nomina				necessitudinum, non solum naturae nomen et iura mutavit, uxor generi, noverca fili,				filiae paelex; eo iam denique adducta est uti sibi praeter formam nihil ad similitudinem					hominis					reservarit